Peeter Torop

Peeter Torop (sündinud 28. novembril 1950) on eesti kirjandusteadlane ja semiootik. 

Torop õppis aastatel 1969–1974 Tartu Riiklikus Ülikoolis vene filoloogiat ja 1992–1995 Helsingi Ülikoolis ning kaitses 1995. aastal doktoriväitekirja "Тотальный перевод" ("Totaaltõlge").

Peeter Torop on uurinud tõlketeaduse aluseid, eesti keelde tõlkimise ajalugu ja tekstide käitumise semiootikat. Ta on Fjodor Dostojevski tekstide tõlgetest kokku pannud raamatu "Inimene on saladus" ning õpetanud Tartu Ülikoolis vene kirjandust.

Ta on Eesti Semiootika Seltsi esimees ja Tartu Ülikooli kultuurisemiootika professor.

 Teoseid 
 "Тотальный перевод". Tartu: Tartu Ülikooli Kirjastus, 1995 (doktoriväitekiri)
 "Kultuurimärgid". Tartu: Ilmamaa, 1999 (artiklikogumik)
 "Tõlge ja kultuur". Tartu: Tartu Ülikooli Kirjastus, 2011 (monograafia)
 "Totaaltõlge". Tartu: Tartu Ülikooli Kirjastus, 2024, ISBN 9789916276617

Tunnustus
 1995 Eesti Taassünni auhind
 2000 stipendium "Ela ja sära"
 2010 Tartu Ülikooli medal
 2011 Valgetähe IV klassi teenetemärk
2012 stipendium "Ela ja sära"
2015 Tartu Ülikooli suur medal
 2019 Tartu Ülikooli aumärkTunnustusavaldused. UT 3/2019, lk 48
 2020 teenetemärk "100 semestrit Tartu Ülikoolis"
 2022 Eesti Kultuurkapitali kirjanduse sihtkapitali elutööpreemia (Tartu Ülikooli kultuurisemiootika professor ja kauaaegne semiootika osakonna ning filosoofia ja semiootika instituudi juhataja, rahvusvaheliselt kõrgelt hinnatud semiootik, kultuuriteoreetik ja kirjandusteadlane, kirjanduse, tõlkimise ja tõlketeooria mõtestaja, ühtlasi tõlkija ja toimetaja. Õppejõud, kes kogu oma isiku, teadmiste ja tegevusega on olnud väga paljude üliõpilaste ja kolleegide sügavalt haritud ning eetiliseks innustajaks ja toetajaks.)

Isiklikku
1969. aasta septembrist alates on Peeter Torop abielus Tartu Ülikooli kehakultuuriteaduskonna õppejõu ja treeneri Tiina Toropiga (neiupõlvenimi Kampus). Neil on kaks last, Liisi (s. 1991) ja Kaarel (s. 1992)."Paar: Tiina ja Peeter Torop", Anne & Stiil, 07.06.2005 (vaadatud 07.07.2023)

 Viited 

 Kirjandus 


 Välislingid 

Peeter Torop TÜ semiootika osakonna kodulehel

Kategooria:Tõlketeadlased
Kategooria:Eesti kirjandusteadlased
Kategooria:Eesti semiootikud
Kategooria:Eesti kultuuriteoreetikud
Kategooria:Tartu Ülikooli humanitaarteaduste ja kunstide valdkonna professorid
Kategooria:Tartu Ülikooli filosoofiateaduskonna professorid
Kategooria:Tartu Ülikooli sotsiaalteaduskonna professorid
Kategooria:Valgetähe IV klassi teenetemärgi kavalerid
Kategooria:Sündinud 1950